(ЕС) 2021/637, а именно 28 юни 2021 г. По същата причина датата на влизане в сила на настоящия регламент следва да съвпада с датата на публикуването му в Официален вестник на Европейския съюз, предшестваща датата на прилагане — 28 юни 2021 г.
 (6)
 През декември 2019 г. БКБН публикува консолидираната Базелска рамка, включваща актуализираните изисквания за оповестяване по стълб 3 (9), голяма част от които бяха въведени в Регламент (ЕС) No 575/2013 с Регламент (ЕС) 2019/876. За да бъдат приложени тези изменения, с Регламент за изпълнение (ЕС) 2021/637 беше установена последователна и цялостна рамка за оповестяване на информацията по стълб 3. Поради това, когато Г-СЗИ оповестяват информацията за стойностите на показателите, използвани за определяне на тяхната оценка, те следва да използват доклад по стълб 3 съгласно настоящия регламент.
 (7)
 Настоящият регламент е изготвен въз основа на проектите на технически стандарти за изпълнение, представени на Комисията от Европейския банков орган.
 (8)
 Европейският банков орган проведе открити обществени консултации по проектите на регулаторни технически стандарти, въз основа на които е изготвен настоящият регламент, като анализира свързаните с тях потенциални разходи и ползи и поиска консултация със създадената с член 37 от Регламент (ЕС) No 1093/2010 на Европейския парламент и на Съвета Група на участниците от банковия сектор (10),
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент за изпълнение (ЕС) 2021/637
 В Регламент за изпълнение (ЕС) 2021/637 се вмъква следният член 6а:
 „Член 6а
 Оповестяване на показатели за глобална системна значимост
 1. Г-СЗИ оповестяват информацията относно стойностите на използваните за определяне на тяхната оценка показатели, посочени в член 441 от Регламент (ЕС) No 575/2013, посредством посочения в член 434а от Регламент (ЕС) No 575/2013 единен формат за оповестяване, който трябва да се използва от съответните органи за събирането на стойностите на показателите, както е посочено в член 3, параграф 2 от Делегиран регламент (ЕС) No 1222/2014 на Комисията, с изключение на информацията относно допълнителни данни и поясняващи позиции, събирана в съответствие с посочения член.
 2. Г-СЗИ оповестяват информацията, посочена в параграф 1, в своя доклад по стълб 3 към края на годината. Г-СЗИ оповестяват отново информацията, посочена в параграф 1, в своя първи доклад по стълб 3 след окончателното подаване на стойностите на показателите до съответните органи, когато подадените данни се различават от стойностите, оповестени в доклада по стълб 3 към края на годината.“
 Член 2
 Отмяна на Регламент за изпълнение (ЕС) No 1030/2014
 Регламент за изпълнение (ЕС) No 1030/2014 се отменя.
 Член 3
 Влизане в сила
 Настоящият регламент влиза в сила в деня на публикуването му в Официален вестник на Европейския съюз.
 Той се прилага от 28 юни 2021 година.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 22 юни 2021 година.
 За Комисията
 Председател
 Ursula VON DER LEYEN
 (1) ОВ L 176, 27.6.2013 г., стр. 1.
 (2) Директива 2013/36/ЕС на Европейския парламент и на Съвета от 26 юни 2013 г. относно достъпа до осъществяването на дейност от кредитните институции и относно пруденциалния надзор върху кредитните институции и инвестиционните посредници, за